钦定古今图书集成/明伦汇编/氏族典/第270卷 > 王柟
## 钦定古今图书集成/明伦汇编/氏族典/第270卷 > 王柟

按《宋史王柟传》，“柟字汝良，大名人。祖伦，同签书枢密
院事。伦使北死，孝宗访求其孙之未禄者三人官之，
柟其一也。调通州海门尉。韩𠈁胄以恢复起兵端，天
子思继好息民，凡七遣使，无成，欲再遣使，顾在廷无
可者。近臣以柟荐，擢监登闻鼓院，假右司郎中，使持
书北行，拜命疾驱，抵敌所议和，和议遂决。还守军器”
少监、知楚州，累官至太府卿。告归，以右文殿修撰知
太平州，加集英殿修撰，致仕卒